Տատյանա Շչեգլովա

Տատյանա Յուրևնա Շչեգլովա (, ), ռուս գրող, բանաստեղծ, Ռուսաստանի գրողների միության անդամ (2007), Ռուսաստանի լրագրողների միության անդամ։

Կենսագրություն   
Տատյանա Շչեգլովան ծնվել է 1967 թվականի սեպտեմբերի 4-ին, Տվերի մարզի Կալինին քաղաքում։ Սովորել է Լիպեցկի երաժշտական դպրոցի դաշնամուրի բաժնում, այնուհետև ընդունվել և ավարտել է Վորոնեժի պետական համալսարանի լրագրության ֆակուլտետը։ Երկար ժամանակ տեղական լրատվամիջոցներում զբաղվել է լրագրությամբ։ Խորհրդային շրջանում անդամագրվել է Լրագրողների միությանը։ Աշխատել է որպես «Լիպեցկի երաժշտության տուն» քաղաքային հաստատության փոխտնօրեն։ Նրա գրական ստեղծագործությունները մշտապես տպագրվում են շրջանային և մարզային թերթերում, շատ հաճախ նրա ստեղծագործությունները կարելի է գտնել «Պետրովսկի մոստ» տարածաշրջանային գրական ամսագրի էջերում։ Վաղ տարիքում սկսել է զբաղվել բանաստեղծական գործունեությամբ։ Տասնհինգ տարեկան հասակում գրել է բանաստեղծություններ և պատմվածքներ։ 1996 թվականին լույս է տեսել նրա բանաստեղծությունների առաջին գիրքը՝ «Իմ ամիսը մարտն է»։ Նրա առաջին «Առանց նոտաների» վեպը գրվել է 2000 թվականին, բայց լույս է տեսել միայն 2007 թվականին, այնուհետև ընդգրկվել է «Մեծ գիրք» ազգային գրական մրցանակի ցուցակում։

Նրա հեքիաթների և պատմվածքների նոր հավաքածուն լույս է տեսել 2008 թվականին և կոչվում է «Բայց կարող էր նաև  այդպես լինել ...», 2012 թվականին հրատարակվել է «Ընտրեք հարմար կեցվածք» գիրքը, որի հիմքում ընկած է համանուն բիզնես-նովելը, 2014 թվականին լույս է ընծայվել «Лики любви» պատմվածքների ժողովածուն։

Տատյանա Յուրևնայի արձակը տպագրվում է նաև արտերկրում։ 2012 թվականին Նյու Յորքում անգլերեն և ռուսերեն լեզուներով «Բառ \ Word» (No 75) գրական ամսագրում լույս է տեսել «Գիշերը լուսավոր է» վիպակը։ 2013 թվականին Գերմանիայում լույս է տեսել «Գիշերը լուսավոր է» գիրքը, որն ընդգրկում է պատմվածքներ, ինչպես նաև երեք վիպակներ։

2007 թվականից Շչեգլովան անդամակցում է Ռուսաստանի գրողների միությանը։ 2010 թվականից Ռուսաստանի գրողների միության տարածաշրջանային բաժանմունքի պատասխանատու քարտուղարն է։ Ներկայումս նա «Петровский мост» տարածաշրջանային գրական ամսագրի հեղինակն է և «Мёд и мёд» տեղեկատվական-հրապարակախոսական ամսագրի գլխավոր խմբագիրը։

Բնակվում է Լիպեցկ քաղաքում։

Պարգևներ 
 2017 - Լիպեցկի մարզի մշակույթի և զբոսաշրջության վարչության պատվոգիր,
 2010 - Ռուսաստանի գրողների միության Մոսկվայի քաղաքային կազմակերպության Անտոն Չեխովի անվան գրական մրցանակի դափնեկիր, 
 2017 - Ռուսաստանի գրողների միության Մոսկվայի մարզային կազմակերպության Իվան Բունինի մեդալակիր, 
 2018 - Լիպեցկի մարզային վարչակազմի ղեկավարի շնորհակալագիր,
 2020 - Ա. Լիպեցկու անվան քաղաքային գրական մրցանակի դափնեկիր, արձակ գրքի համար, որտեղ ընդգրկված են «21-րդ դարի ազնվականը» վեպը և «Ձյուն էր գալիս» վիպակը։

Ստեղծագործություններ 
 Мой месяц март: стихи. – Липецк, 1996 год – 64 с.
 Без нот: [роман, рассказы]. – Липецк, 2007 год – 353 с.
 А ведь могло быть и так...: рассказы и сказки. – Липецк, 2008 год – 206 с.
 Примите удобную позу: бизнес-новелла, повесть, рассказы. – Воронеж, 2012 год – 353 с.
 Лики любви: повести, новелла, рассказы. – Воронеж, 2014 год – 165 с.
 Ночь светла: повести, рассказы. – Дюссельдорф, 2014 год – 196 с.
 Тем, кто меня любил: повести, рассказы. - Липецк, 2015 год - 317 с.
 Михайлов день: сугубо русский роман. - Дюссельдорф: ZA-ZA Verlag, 2015 год - 151 с.
 Дорога к храму: [сборник статей и очерков]. - Воронеж: Новый взгляд, 2019 год - 281 с.
 Барин XXI века: роман. "Падал снег": повесть. - Москва: Союз российских писателей, 2020 год - 286 с.

Ծանոթագրություններ

Գրականություն 
 Талант из Липецка : Татьяна Щеглова с романом «Без нот» вошла в «длинный список» из 45 претендентов на нац. лит. премию «Большая книга» за 2007 год : [крат. информ.] // Труд. – 2008. – 30 апр. – 8 мая. – С. 13.
 Расторгуева В. С. Провинциальный текст русской литературы: Стальной Город и Человек: (по произведениям липец. писателей) // Научный диалог. - 2018. - № 12. - С. 220.
 Печурова В. На грани документалистики и беллетристики // Газета Первый номер. - 2020. - 1 июня (№ 20). - С. 20-21.

Արտաքին հղումներ 
 Щеглова Татьяна Юрьевна
 Татьяна Щеглова
 Интервью Татьяны Щегловой 

Վորոնեժի պետական համալսարանի շրջանավարտներ
Ռուսաստանի գրողների միության անդամներ
ԽՍՀՄ ժուռնալիստների միության անդամներ
Ռուսաստանի ժուռնալիստների միության անդամներ
Ռուս գրողներ
Ռուս բանաստեղծուհիներ
Բանաստեղծներ այբբենական կարգով